Държавен вестник, бр. 92, 2011 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  92
нална квалификация по вид спорт съгласно 
изискванията на Закона за професионалното 
образование и обучение;
2. професионален опит, отговарящ на едно 
от следните условия:
а) 5 години стаж като треньор и/или старши 
треньор по съответния вид спорт;
б) 10 години професионален стаж в сферата 
на физическото възпитание и спорта. 
(2) Длъжността „главен треньор“ е избираема 
от управителните органи на съответните 
спортни федерации или спортни клубове, 
които могат да определят и допълнителни 
изисквания за заемането на тази длъжност.
(3) Главният треньор извършва учебно-
тренировъчна и спортно-състезателна дейност 
в системата на физическото възпитание и 
спорта, като:
1. създава система за наблюдение, 
програмиране, анализ, оценка и контрол на 
дейностите, свързани с учебно-тренировъчния 
и състезателен процес на спортистите в 
спортните клубове или в националните отбори;
2. изготвя дългосрочни програми и годишни 
планове за подготовка на спортистите в 
спортните клубове или в националните отбори, 
наблюдава и анализира тяхното изпълнение;
3. изготвя система за анализ и оценка на 
постигнатите от спортистите резултати и 
класирания при участия в състезания.
Раздел ІІІ
Права и задължения на спортно-педагогиче­
ските кадри
Чл. 9. Спортно-педагогическите кадри имат 
следните права:
1. да заемат посочените в чл. 3 длъжности 
в зависимост от тяхната образователно-
квалификационна степен и професионален 
опит; 
2. да предлагат за утвърждаване от 
управителните органи на спортните федерации 
и спортните клубове годишни планове и отчети 
за подготовка на спортистите и състави на 
отборите за участие в състезания; 
3. да им бъдат осигурявани условия за 
професионално развитие, повишаване на 
образованието и квалификацията; 
4. да бъдат удостоявани с почетни звания 
и награждавани с медали и отличия за 
постигнати високи резултати в областта на 
физическото възпитание и спорта съгласно 
действащите нормативни актове.
Чл. 10. Спортно-педагогическите кадри 
имат следните задължения:
1. задълженията за длъжността „инструк-
тор“ са:
а) да наблюдават и оценяват способностите 
и физическото състояние на гражданите и 
да препоръчват подходящи за тях спортни 
дейности;
б) да организират и провеждат спортни 
занимания и прояви за активен отдих;
в) да изпълняват програми за начално 
обучение по вид спорт; 
г) да осигуряват безопасността на спорти­
стите при практикуване на съответния спорт, 
на занимаващите се с дейности в областта 
на спорта за всички и спорта в свободното 
време, както и при провеждане на спортни 
занимания и прояви;
д) да ползват спортни обекти и съоръжения 
с осигурени безопасни условия за здравето 
на спортистите при провеждане на спортни 
занимания и прояви в областта на спорта за 
всички и спорта в свободното време;
е) да осъществяват превантивен контрол 
върху употребата на медикаменти и други 
средства за възстановяване, увреждащи 
здравето на спортуващите;
ж) да поддържат и повишават своята про­
фесионална квалификация чрез самоподго­
товка и участие в курсове, семинари и други 
форми на обучение, да изучават и внедряват в 
практиката научните достижения в областта 
на спорта;
2. задълженията за длъжностите „помощник-
треньор“, „треньор“, „старши треньор“ и 
„главен треньор“ са:
а) да участват в ръководството и провеж­
дането на учебно-тренировъчната и спортно-
състезателната дейност с необходимата про­
фесионална компетентност, организираност, 
инициативност и дисциплина;
б) да осигуряват своевременното преми­
наване на състезателите през периодични и 
предсъстезателни медицински прегледи, да 
следят и носят отговорност за спазване на 
Наредбата за допингов контрол при трениро­
въчна и състезателна дейност, приета с ПМС 
№ 105 от 2011 г. (ДВ, бр. 35 от 2011 г.); 
в) да прилагат научно обосновани методики 
за проследяване на динамиката в развитието 
на физическите качества на младите спортисти 
и да анализират състоянието на специфичните 
показатели за вида спорт в различните периоди 
на учебно-тренировъчния процес;
г) да планират, провеждат, контролират 
и отчитат подготовката на спортистите 
във взаимодействие със специалистите от 
медицинските и научно-приложни звена; 
д) да изготвят състезателни стратегии и 
тактики, да подготвят и мотивират спортистите 
за участие в състезания, да анализират и 
оценяват тяхното представяне;
е) да осиг у ряват безопасност та на 
спортистите при практикуване на съответния 
спорт; 
ж) да ползват спортни обекти и съоръжения 
с осигурени безопасни условия за здравето 
на спортистите; 
з) да поддържат и повишават своята про­
фесионална квалификация чрез самоподго­
товка и участие в курсове, семинари и други